stanford-oval/wikipedia huggingface dataset:
แคโรไลนา (ชื่อ)

| แคโรไลนา |
| --- | --- |
การออกเสียง: ภาษาอังกฤษ: /ˌkærəˈlaɪnə/ karr-ə-ly-nə ภาษาเช็ก: [ˈkarolɪna] ภาษาอิตาลี: [karoˈliːna] ภาษาสเปน: [kaɾoˈlina]แม่แบบ:Needs IPA
เพศ: หญิง
ภาษา: สเปน, อังกฤษ, อิตาลี, โปรตุเกส, โปแลนด์, เช็ก, สโลวัก, เยอรมัน, แกลีเซีย, ดัตช์ และฝรั่งเศส
Other gender
Masculine: กาโรลุส
ที่มา
ภาษา: ภาษาลาติน จากกลุ่มภาษาเจอร์แมนิก
ความหมาย: 'ผู้มีกรรมสิทธิ์', 'เสียงเพลงแห่งความสนุก', 'ความแข็งแกร่ง'
แคโรไลนา (อักษรโรมัน: Carolina) เป็นชื่อเพศหญิงที่ใช้ในภาษาสเปน, อังกฤษ, อิตาลี, โปรตุเกส, โปแลนด์, เช็ก, สโลวัก, เยอรมัน, แกลีเซีย, ดัตช์ และฝรั่งเศส ซึ่งมาจากชื่อเพศชายว่ากาโรลุส ซึ่งเป็นคำที่แปลงเป็นลาตินจากชาล์ส โดยทั่วไปมีความหมายว่า 'คนอิสระ' หรือ 'ผู้มีกรรมสิทธิ์' อย่างไรก็ตาม ในภาษาฝรั่งเศสมีความหมายว่า 'เสียงเพลงแห่งความสุขหรือความสนุก' หรือในภาษาสเปนว่า 'หญิงสาวที่สวยที่สุดของเมือง'
แหล่งข้อมูลอื่น

"Carolina – meaning of Carolina name". thinkbabynames.com. สืบค้นเมื่อ 2014-09-06.
"Carolina, Meaning of Carolina, What Does Carolina Mean?". quickbabynames.com. คลังข้อมูลเก่าเก็บจากแหล่งเดิมเมื่อ 2014-09-06. สืบค้นเมื่อ 2014-09-06.
Mike Campbell. "Behind the Name: Meaning, Origin and History of the Name Carolina". behindthename.com. สืบค้นเมื่อ 2014-09-06.
แซร์เวแอแบร์คูฮ์

| ต้นไซเฟรสแห่งแอแบร์คูฮ์ |
| --- | --- |


ชื่อท้องถิ่น: سرو ابرکوه (เปอร์เซีย)
ชนิด: ไซเปรสเมดิเตอร์เรเนียน (Cupressus sempervirens)
ตำแหน่ง: แอแบร์คูฮ์ จังหวัดแยซด์ ประเทศอิหร่าน
พิกัด: 31°07′22″N 53°16′47″E﻿ / ﻿31.12264°N 53.27984°E﻿ / 31.12264; 53.27984
ความสูง: 25 เมตร (82 ฟุต 0 นิ้ว)
แซร์เวแอแบร์คูฮ์ (เปอร์เซีย: سرو ابرکوه) มีอีกชื่อว่า แซร์ฟแห่งโซโรอัสเตอร์ เป็นต้นไซเปรสเปอร์เซีย (Cupressus sempervirens) ที่แอแบร์คูฮ์ จังหวัดแยซด์ ประเทศอิหร่าน องค์กรมรดกทางวัฒนธรรมอิหร่านคุ้มครองต้นไม้นี้ในฐานะอนุสรณ์สถานทางธรรมชาติระดับชาติและเป็นแหล่งท่องเที่ยวสำคัญ ต้นไม้นี้มีความสูง 25 เมตร (82 ฟุต 0 นิ้ว) มีเส้นรอบวงที่ลำต้น 11.5 เมตร (37 ฟุต 9 นิ้ว) และรอบกิ่งก้านสูงกว่า 18 เมตร (59 ฟุต 1 นิ้ว) ประมาณการว่าตันไม้นี้มีอายุมากกว่า 4 สหัสวรรษและอาจเป็นสิ่งมีชีวิตที่เก่าแก่มากที่สุดหรือเก่าแก่เป็นอันดับสองในเอเชีย
มีตำนานเกี่ยวกับต้นไม้นี้ว่าเป็นต้นไม้ที่ปลูกโดยโซโรอัสเตอร์ กล่าวกันว่าโซโรอัสเตอร์ออกไปเผยแผ่คำสอนไปยังเมืองอิหร่านในทิศทาง Balkh และพบกับชาฮ์ Vishtaspa ท่านหยุดที่แอแบร์คูฮ์แและได้ปลูกต้นไม้ต้นนี้ไว้
โรงพยาบาลเอกชล

| --- | --- |
ประเภท: การแพทย์
อุตสาหกรรม: บริการ
รูปแบบ: บริษัทมหาชน SET:AHC
ก่อตั้ง: พ.ศ. 2521
สำนักงานใหญ่: 68/3 หมู่ 2 ถนนพระยาสัจจา ตำบลบ้านสวน อำเภอเมืองชลบุรี จังหวัดชลบุรี 
บุคลากรหลัก: นาย อภิรักษ์ วานิช (ประธานกรรมการ)  นาง พจนา มาโนช (รองประธานกรรมการและประธานกรรมการบริหาร)
เว็บไซต์: http://www.aikchol.com
บริษัท โรงพยาบาลเอกชล จำกัด (มหาชน)  (อังกฤษ: AIKCHOL HOSPITAL PUBLIC COMPANY LIMITED ชื่อย่อ:AHC)  โรงพยาบาลก่อตั้งขึ้นในปี 2521 ในปัจจุบันมีโรงพยาบาลมี 2 สาขา ตั้งอยู่ที่จังหวัดชลบุรีทั้งสองสาขา โดยทั้ง 2 สาขาเปิดให้บริการทุกวัน ตลอด 24 ชั่วโมง และให้บริการสุขภาพครบวงจร
โรงพยาบาลเอกชลเป็นโรงพยาบาลเอกชนแห่งแรกของจังหวัดชลบุรี เปิดดำเนินกิจการอย่างเป็นทางการเมื่อวันที่ 22 กุมภาพันธ์ พ.ศ. 2524 มีเตียงรองรับผู้ป่วยจำนวน 80 เตียง โดยโรงพยาบาลเอกชลตั้งอยู่ที่ บริเวณถนนพระยาสัจจา ตำบลบ้านสวน อำเภอเมือง จังหวัดชลบุรี เข้าจดทะเบียนในตลาดหลักทรัพย์แห่งประเทศไทยเมื่อวันที่ 10 มกราคม พ.ศ. 2535 จดทะเบียนแปลงสภาพเป็นบริษัท โรงพยาบาลเอกชล จำกัด (มหาชน) เมื่อวันที่ 1 เมษายน พ.ศ. 2537
ต่อมาเมื่อวันที่ 17 พฤศจิกายน พ.ศ. 2549 บริษัทซื้อกิจการโรงพยาบาลอีสเทิร์นซีบอร์ด 2 และดำเนินการเป็นโรงพยาบาลเอกชล 2 ที่บริเวณ ถนนอ่างศิลา ตำบลเสม็ด อำเภอเมืองชลบุรี จังหวัดชลบุรี ในพื้นที่ 15 ไร่
เห็ดรา
รากศัพท์

คำว่า เห็ดรา มีรากศัพท์จากคำว่า "เห็ด" กับ "รา" โดยบัญญัติขึ้นเพื่อใช้กับคำว่า fungi ในภาษาอังกฤษ
คำว่า fungus ในภาษาอังกฤษเป็นคำยืมจากภาษาละติน fungus (เห็ด) แต่เดิมใช้ในงานเขียนของฮอริสและพลินี ซึ่งคำดังกล่าวก็มีรากศัพท์จากคำในภาษากรีกว่า sphongos (σφόγγος "ฟองน้ำ") หมายความถึงโครงสร้างและสัณฐานของเห็ดกับราที่เห็นได้ด้วยตาเปล่า รากนี้ยังปรากฏใช้ในภาษาอื่นด้วย เช่น Schwamm ("ฟองน้ำ") และ Schimmel ("รา") ในภาษาเยอรมัน
คำว่า mycology มีรากศัพท์จากคำว่า mykes (μύκης "เห็ด") และ logos (λόγος "คำพูด วาทกรรม") โดยหมายถึงการศึกษาทางวิทยาศาสตร์เกี่ยวกับเห็ดรา รูปคุณศัพท์ในภาษาละตินของ "mycology" (mycologicæ) ปรากฏใช้ตั้งแต่ พ.ศ. 2339 ในหนังสือของคริสตียาน เฮนดริก เปอร์โซน ส่วนคำว่า mycology นั้นปรากฏใช้ในภาษาอังกฤษตั้งแต่ พ.ศ. 2367 ในหนังสือของรอเบิร์ต เคย์ เกรวิลล์ ในงานตีพิมพ์ของไมลส์ โจเซฟ เบิร์กลีย์ The English Flora of Sir James Edward Smith, Vol. 5. ของปี พ.ศ. 2379 ก็อิงคำว่า mycology ถึงการศึกษาเห็ดราเช่นกัน
กลุ่มของเห็ดราทั้งหมดที่ปรากฏในพื้นที่หรือภูมิภาคหนึ่งเรียกว่า mycobiota
ความหลากหลาย

เห็ดราพบได้ทั่วโลก และเจริญเติบโตได้ในหลากหลายแหล่งที่อยู่ รวมทั้งสภาพแวดล้อมสุดขั้ว เช่น ทะเลทราย พื้นที่มีความเค็มสูง หรือพื้นที่มีรังสีก่อไอออน แม้กระทั่งตะกอนใต้ทะเลลึก เห็ดราบางชนิดสามารถมีชีวิตรอดจากรังสีคอสมิกและยูวีเข้มข้นที่มีในอวกาศ เห็ดราส่วนใหญ่เจริญเติบโตบนพื้นดิน แม้จะมีบางสายพันธุ์ที่อาศัยอยู่ในแหล่งน้ำแค่ช่วงหนึ่งของชีวิตหรือตลอดชีวิต เช่น ไคทริด Batrachochytrium dendrobatidis เป็นปรสิตที่ทำให้ประชากรของสัตว์สะเทินน้ำสะเทินบกลดลงทั่วโลก สิ่งมีชีวิตสายพันธุ์นี้ใช้ชีวิตช่วงหนึ่งเป็นซูสปอร์ ทำให้สามารถผลักตัวเองไปตามน้ำและเข้าไปอาศัยในตัวสัตว์สะเทินน้ำสะเทินบกได้ ตัวอย่างอื่นสำหรับเห็ดราที่อาศัยในน้ำรวมไปถึงพวกที่อาศัยอยู่ในบริเวณที่มีการไหลเวียนความร้อนของมหาสมุทร
นักอนุกรมวิธานได้บรรยายเห็ดราไว้ประมาณ 120,000 ชนิด แต่ความหลากหลายทางชีวภาพของทั้งอาณาจักรเห็ดราก็ยังคงไม่เป็นที่เข้าใจกันมากนัก การประมาณในปี 2560 เสนอว่าอาจมีเห็ดราอยู่ระหว่าง 2.2 ล้าน ถึง 3.8 ล้านชนิด ในทางกิณวิทยา แต่ละสายพันธุ์ของเห็ดราได้รับการจำแนกด้วยวิธีการหลายวิธี วิธีการจำแนกด้วยสัณฐาน เช่น ขนาดและรูปร่างของสปอร์หรือโครงสร้างผล นิยมใช้กันมากกับอาณาจักรเห็ดรา สายพันธุ์หนึ่งอาจจำแนกด้วยลักษณะทางกายภาพและทางเคมี เช่น ความสามารถในการเผาผลาญสารชีวเคมีบางชนิด หรือปฏิกิริยาที่มีต่อการทดสอบทางเคมี แนวคิดสปีชีส์ในทางชีววิทยา จะจำแนกแต่ละสปีชีส์ด้วยความสามารถในการผสมพันธุ์ การใช้อุปกรณ์โมเลกุลเพื่อศึกษาความหลากหลาย เช่น การหาลำดับดีเอ็นเอและการวิเคราะห์ทางโมเลกุล ได้ทำให้การประมาณความหลากหลายทางพันธุกรรมของสิ่งมีชีวิตต่าง ๆ ดีมากยิ่งขึ้น
การนำมาใช้ของมนุษย์

สามารถนำมาประกอบอาหารได้ (บางชนิดเท่านั้น)
เซลล์ไฮฟาของเห็ดรา ผนังไฮฟา
เซปตัม
ไมโทคอนเดรีย
แวคิวโอล
คริสตัลเอร์โกสเตอรอล
ไรโบโซม
นิวเคลียส
ร่างแหเอนโดพลาซึม
ลิพิดบอดี
เยื่อหุ้มเซลล์
ชปิตเซินเกือร์เปอร์
กอลจิคอมเพล็กซ์
Omphalotus nidiformis เห็ดราเรืองแสง
วัชระ ปานเอี่ยม

| วัชระ ปานเอี่ยม |
| --- | --- |

เกิด: วัชระ ปานเอี่ยม 13 เมษายน พ.ศ. 2503 (64 ปี)
ชื่ออื่น: เจี๊ยบ, ซูโม่เจี๊ยบ
ศิษย์เก่า: คณะสถาปัตยกรรมศาสตร์ จุฬาลงกรณ์มหาวิทยาลัย
อาชีพ:  นักร้อง  นักดนตรี  นักแสดง  นักจัดรายการวิทยุ  พิธีกร  ผู้กำกับ  ยูทูบเบอร์ 
คู่สมรส: ลัดดาวัลย์ ปานเอี่ยม
บุตร: 2 คน
อาชีพทางดนตรี
เครื่องดนตรี: ร้องนำ กีตาร์ กีตาร์เบส
ช่วงปี: พ.ศ. 2525–ปัจจุบัน
ค่ายเพลง:  เจเอสแอล  ครีเอเทีย อาร์ตติส  คีตา เรคคอร์ดส  จีเอ็มเอ็ม แกรมมี่  เวิร์คพอยท์ 
สมาชิกของ:  เฉลียง  ซูโม่สำอาง 
 นักดนตรี
ข้อมูลยูทูบ
ช่อง: JeabChaliang
ปีปฏิบัติงาน: พ.ศ. 2567–ปัจจุบัน
ประเภท: วิดีโอบล็อก
 
เว็บไซต์: Facebook
วัชระ ปานเอี่ยม (ชื่อเล่น เจี๊ยบ; 13 เมษายน พ.ศ. 2503 - ) เป็นนักแสดง นักร้อง พิธีกรและผู้กำกับชาวไทย เป็นหนึ่งในสมาชิกวงดนตรีเฉลียง วงดนตรีวงแรก ๆ ที่บุกเบิกเพลงแนวแปลกใหม่ ทั้งด้านเนื้อหาและท่วงทำนองให้กับวงการเพลงไทย ซึ่งได้รับขนานนามว่าเป็น "กลุ่มตัวโน้ตอารมณ์ดี" และ "ต้นแบบบอยแบนด์วงแรกของไทย" นอกจากนี้ยังมีผลงานแสดงในรายการเพชฌฆาตความเครียด โดยใช้ชื่อว่า ซูโม่เจี๊ยบ และแสดงในภาพยนตร์ชุดบุญชู
ประวัติ

วัชระ ปานเอี่ยม เกิดเมื่อวันที่ 13 เมษายน พ.ศ. 2503 เริ่มต้นเข้ารับการศึกษาในในโรงเรียนสาธิตแห่งมหาวิทยาลัยเกษตรศาสตร์ และได้ศึกษาต่อชั้นอุดมศึกษาในคณะสถาปัตยกรรมศาสตร์ จุฬาลงกรณ์มหาวิทยาลัย ในปี พ.ศ. 2521 หลังจากจบการศึกษาระดับปริญญาตรีแล้วได้เข้าทำงานเป็นสถาปนิกของสำนักงานสถาปนิก สันธยาและคณะ
ต่อจากนั้นก็ได้พลิกผันอาชีพของตนเองมาเป็น คอปปีไรเตอร์, Creative & Director, producer (TV Program) และงานอื่น ๆ ที่อาศัยความคิดสร้างสรรค์ในเรื่องต่าง ๆ เรื่อยมาจนถึงปัจจุบันกำลังสนุกกับการทำหน้าที่เป็นนักแสดง, ผู้กำกับ, ที่ปรึกษาบทละคร-ภาพยนตร์อิสระที่เราคุ้นหน้าคุ้นตากันดี และเป็นหนึ่งในซูโม่สำอางในรายการเพชฌฆาตความเครียด โดยใช้ชื่อว่า ซูโม่เจี๊ยบ และในปี พ.ศ. 2533 ถึงปี พ.ศ. 2535 เขาได้เป็นพิธีกรรายการ "เวทีทอง" ของบริษัท เวิร์คพอยท์ เอ็นเทอร์เทนเมนท์ จำกัด (มหาชน) นับเป็นรายการแรกในการเป็นพิธีกรของเขา
จนกระทั่งถึงทุกวันนี้เจี๊ยบ ได้สร้างสรรค์ผลงานเอาไว้มากมายอย่างเช่น การเป็นนักร้องนำของวงดนตรีเฉลียง, เจ้าของอัลบัมเพลงยามรัก 1-2 ที่เป็นการนำเอาเพลงของ ม.ร.ว.ถนัดศรี สวัสดิวัฒน์ มาขับร้องใหม่ รวมถึงรวมเล่มผลงานเขียนหนังสือต่างๆ
และยังเป็นผู้กำกับภาพยนตร์เรื่อง วอนทั้งโลกโขกหัวเธอ (พ.ศ. 2539) ซึ่งผลงานที่เขาได้ฝากไว้นั้นดีถูกใจผู้ชมและคณะกรรมการจากหลายหน่วยงานจนกระทั่งได้รับเลือกให้เป็นนักแสดงสมทบชายยอดเยี่ยม รางวัลสุพรรณหงส์ทองคำ ปี พ.ศ. 2530 นักแสดงสมทบชายยอดเยี่ยม รางวัลชมรมวิจารณ์บันเทิง ปี พ.ศ. 2532 ผู้ผลิตมิวสิกวีดีโอดีเด่นรางวัลโทรทัศน์ทองคำปี พ.ศ. 2532 เป็นต้น
ในปี พ.ศ. 2553 เขาได้มีงานคอนเสิร์ตเดี่ยวครั้งแรก ในชื่อ "คอนเสิร์ตสวิงสวาย แบบวัชระ ปานเอี่ยม" (Swing Survive Concert) ที่หอประชุมใหญ่ ศูนย์วัฒนธรรมแห่งประเทศไทย โดยมีแขกรับเชิญ เช่น สมาชิกวงเฉลียง เกียรติ กิจเจริญ สันติสุข พรหมศิริ เป็นต้น
ชีวิตส่วนตัวได้สมรสกับ ลัดดาวัลย์ ปานเอี่ยม มีบุตรและธิดา 2 คน ได้แก่ นายเพลงเอก และ นางสาวเพลงขวัญ ปานเอี่ยม
นอกจากผลงานต่าง ๆ แล้ว ปัจจุบัน เขายังทำหน้าที่จัดรายการวิทยุออนไลน์อยู่ที่คลื่น Yes Radio (เวลา 21:00-24:00) อีกด้วย
ผลงานเพลง > กับวงเฉลียง

อัลบั้ม ปรากฏการณ์ฝน (2525)
อัลบั้ม อื่นๆอีกมากมาย (2529)
อัลบั้ม เอกเขนก (2530)
อัลบั้ม เฉลียงหลังบ้าน (2531)
อัลบั้ม แบ-กบาล (2532)
อัลบั้ม ตะไคร่น้ำสุดขอบฟ้า (2534)
เพลง "ไม่รักแต่คิดถึง" (2537)
เพลง "ย้ำคิดย้ำฝัน"
เพลง "เรื่องราวบนแผ่นไม้" (2543)
สารคดีดนตรีเล่าเรื่อง "น้ำคือชีวิต" (2549)
เพลง "เธอหมุนรอบฉัน ฉันหมุนรอบเธอ" (2550)
ผลงานเพลง > อื่นๆ

เพลง "We Are The World (ทุกคนเป็นโลก)" (2531)
เพลง "ชีวิตสัมพันธ์" (2532)
อัลบั้ม บทเพลงพระราชนิพนธ์ (2533)
เพลง "แล้วมันก็คุ้นกันไปเอง" เพลงประกอบภาพยนตร์ "ลูกบ้าเที่ยวล่าสุด"  (2536)
เพลง "สมาคมคนเบี้ยล่าง" อัลบั้ม The Family (2 เมษายน 2547)
อัลบั้ม Hot On Chart No.17 (22 มิถุนายน 2547)
อัลบั้ม ยามรัก 1 (20 กรกฏาคม 2547)
อัลบั้ม ยามรัก 2 (20 กรกฏาคม 2547)
เพลง "เส้นทาง" (2552)
เพลง "ความรักของคนตาบอด" (2553)
เพลง ขอความสุขคืนกลับมา (2553) - เพื่อเป็นกำลังใจแก่ชาวไทยที่มีความรู้สึกทุกข์ จากการสูญเสียสถานที่สำคัญต่างๆ ในกรุงเทพมหานคร
เพลง "ครองแผ่นดินโดยธรรม" (2554) - เพื่อเฉลิมพระเกียรติพระบาทสมเด็จพระปรมินทรมหาภูมิพลอดุลยเดช
เขียนความฝัน (กุมภาพันธ์ 2556)
อัลบั้ม เจี๊ยบ เฉลียงริมน้ำ (2559)
เสียงจากลูก (14 มีนาคม 2560)
เพลง "ดาวเทียม" (2567) - เพลงของ ว่าน ธนกฤต พานิชวิทย์
คอนเสิร์ต

คอนเสิร์ต สดไม่ทราบสาเหตุ (กรกฎาคม 2541)
คอนเสิร์ต บางกอก 2 มิติ (3 - 4 กรกฎาคม 2547)
คอนเสิร์ต ครบเด็กสร้างบ้าน (13-14 สิงหาคม 2548)
คอนเสิร์ต ความหลัง...ครั้งใหม่ (28 มิถุนายน 2549)
คอนเสิร์ต คีตา แบ็ค ทู เดอะ ฟิวเจอร์ คอนเสิร์ต (20 มกราคม 2550)
คอนเสิร์ต อารมณ์ดี้ ตอน ทุ่งหญ้า สายลม และนมวัว (7 กุมภาพันธ์ 2551)
คอนเสิร์ต เพลงแบบประภาส (4-6 กรกฎาคม 2551)
คอนเสิร์ต Dee Boyd pop Fest (5-6 ธันวาคม 2552)
คอนเสิร์ต วันซ์ อิน อะ ไลฟ์ ไทม์ คอนเสิร์ต โพรดิวซ์ บาย ภูษิต ไล้ทอง (20-21 มีนาคม 2553)
คอนเสิร์ต สวิงสวาย แบบเขา (Swing Survive Concert) (5 มิถุนายน 2553)
คอนเสิร์ต Do for Dad (3 มีนาคม 2555)
คอนเสิร์ต เพื่อนช่วยเพื่อน” เพื่อ ดอน สอนระเบียบ (23 มิถุนายน 2555)
คอนเสิร์ต Retro Concert (22 มิถุนายน 2556)
คอนเสิร์ต เพราะมีเธอ (4 สิงหาคม 2555)
คอนเสิร์ต Yes We Can Chatree-Asanee-Nitipong (4 เมษายน 2558)
คอนเสิร์ต เพลงแบบประภาส 2 (9-11 ตุลาคม 2558)
คอนเสิร์ต เมจิก โมเมนต์ เพลงรักของดี้ ดนตรีของแต๋ง (6 พฤษภาคม 2560)
คอนเสิร์ต ทำให้หมา หาให้แมว (5 กรกฎาคม 2560)
คอนเสิร์ต สุเทพโชว์ The Unforgettable (19 สิงหาคม 2560)
คอนเสิร์ต เพลงแบบประภาส 3 (19 ตุลาคม 2562)
คอนเสิร์ต นั่งใกล้ (ได้แค่นี้) เจี๊ยบกะจุ้ย คุย.เล่น.ร้อง (7 พฤศจิกายน 2563)
คอนเสิร์ต ว่าน ธนกฤต ลอง ไทม์ โน คอน - Long Time No Con (13 กรกฏาคม 2567)
ผลงานพิธีกร

สมาชิกกลุ่มซูโม่สำอางค์ รายการ เพชฌฆาตความเครียด (2528-2529)
สมาชิกกลุ่มซูโม่สำอางค์ รายการ สูตรสำเร็จความเครียด (2531-2532)
พิธีกรรายการโทรทัศน์ เวทีทอง (2533-2535)
พิธีกรรายการโทรทัศน์ วิก 07
พิธีกรรายการโทรทัศน์ ทีวี 24 น. คู่กับ ลีลาวดี วัชโรบล
พิธีกรรายการโทรทัศน์ ณ อาร์ต คลับ
พิธีกรรายการโทรทัศน์ โรงรับจำนรรจ์
พิธีกรรายการโทรทัศน์ สมาคมอมยิ้ม
พิธีกรรายการโทรทัศน์ แต๋ง เจี๊ยบ ดี้ วาไรตี้ 3 ฝ่าย
พิธีกรรายการออนไลน์ JEAB PODCAST อดีต..ดีด ดีด ทางช่อง YouTube: JeabChaliang
ผลงานแสดงภาพยนตร์

คู่วุ่นวัยหวาน (2529) รับบท เจี๊ยบ
ยิ้ม (2529)
รักหน่อยน่า (2529)
ท่านชายกำมะลอ (2529) รับบท ใหญ่
ปัญญาชนก้นครัว (2530) รับบท ปองเทพ
รักจ๋ามาแล้วจ๊ะ (2530) รับบท เจี๊ยบ
อะไรจะขนาดนั้น (2531)
วิวาห์ไฟ (2531) รับบท วีณา
คืนปล่อยผี (2531) รับบท เจี๊ยบ
กระชุ่มกระชวย (2531)
กลิ่นสีและกาวแป้ง (2531) รับบท ยุทธ
หวานมันส์ ฉันคือเธอ 2 (2531)
บุญชูผู้น่ารัก (2531) รับบท ไวยากรณ์
แรงเทียน (2531)
คุณนายแจ๋วแหวว (2531) รับบท ตระกูลเศรษฐี
ความรัก (2531) รับบท เดชชาติ
กลิ่นสีและกาวแป้ง 2 (2532) รับบท ยุทธ
บุญชู 2 น้องใหม่ (2532) รับบท ไวยากรณ์
หมู่ขุนทอง (2532) รับบท สารวัตรตํารวจ
ดีดสีและตีเป่า (2532) รับบท เจี้ยบ
ใช่แล้วหลุดเลย (2532) รับบท สมชาย
ขอชื่อ สุธี สามสี่ชาติ (2532) รับบท สก๊อง
บ้านเล็กบุกบ้านใหญ่ (2532)
บุญชู 5 เนื้อหอม (2533) รับบท ไวยากรณ์
หนุก (2533) รับบท หมอเจี๊ยบ
ฉลุย โครงการ 2 (2533) รับบท คนบ้าที่หนีออกมาจากโรงพยาบาล (รับเชิญ)
บุญชู 6 โลกนี้ดีออกสุดสวยน่ารักน่าอยู่ ถ้าหงุ่ย (2534) รับบท ไวยากรณ์
สยึ๋มกึ๋ย (2534) รับบท อาจารย์ปุ๋ย
หอ หึ หึ (2535) รับบท สมประสงค์
บุญตั้งไข่ (2535) รับบท มือปืนนักเลง
บุญชู 7 รักเธอคนเดียวตลอดกาลใครอย่าแตะ (2536) รับบท ไวยากรณ์
กอดคอกันแหวว (2536) (รับเชิญ)
บุญชู 8 เพื่อเธอ (2538) รับบท ไวยากรณ์
กึ๋ยทู สยึมกึ๋ย 2 (2538) รับบท อาจารย์ปุ๋ย
กลิ่นสีและทีแปรง (2539) รับบท ยุทธการ
คนป่วนสายฟ้า (2540) รับบท ผู้อำนวยการสร้าง
สตางค์ (2543) รับบท ไศล
ชื่อชอบชวนหาเรื่อง (2546)  รับบท คนบ้าที่หนีออกมาจากรถท้วร์ (รับเชิญ)
บอดี้การ์ดหน้าเหลี่ยม (2547) รับบท ทรงพล
มือปืนเก๋าเจ๋ง (2548)
วาไรตี้ผีฉลุย (2548) รับบท ดู๋ - ปัญญา นิรันดร์กาล
มะหมา 4 ขาครับ (2550) รับบท พนักงานจับหมาจรจัด
บุญชู ไอ-เลิฟ-สระ-อู (2551) รับบท ไวยากรณ์
ตุ๊กกี้ เจ้าหญิงขายกบ (2553) รับบท หัวหน้าแก็งค์กบฏ
บุญชู 10 จะอยู่ในใจเสมอ (2553) รับบท ไวยากรณ์
มะหมา 4 ขาครับ ภาค 2 (2555) รับบท เจี๊ยบ
พี่นาค (2562) รับบท สัปเหร่อ
Ghost Rookie ผีมือใหม่ (2566) รับบท แม่วิน
เธอ ฟอร์ แคช สินเชื่อ..รักแลกเงิน (2567) รับบท ลุงอ๊อด
ผลงานแสดงละครโทรทัศน์ > ผลงานละครชุด

พ.ศ. 2556 ศีล 5 คนกล้าท้าอธรรม ตอน ด็อกเตอร์จิตหลุด (โพลีพลัส/ททบ.5 เอชดี) รับบทเป็น ด็อกเตอร์เอี่ยม
พ.ศ. 2559 True Love Story เพราะเธอคือรัก ตอน คำไม่กี่คำ (โดกา โปรดักชั่น/True4U) รับบทเป็น พี่เสือ (พี่ชายของขวัญ)
พ.ศ. 2559 รักร้อนออนไลน์ เดอะซีรีส์ ตอน Bad Romance ตกหลุมหัวใจยัยปีศาจ (ทีวี ธันเดอร์/PPTVHD36) รับบทเป็น ผู้ช่วยศาสตราจารย์พิทักษ์คุณ ธรรมะจริย (ทักษ์) (TAK) คู่กับ ภัณฑิลา ฟูกลิ่น
พ.ศ. 2564 F4 Thailand: หัวใจรักสี่ดวงดาว Boys Over Flowers (เดอะ วัน เอ็นเตอร์ไพรส์-จีเอ็มเอ็มทีวี-ภาพดีทวีสุข/GMM25) รับบทเป็น สันชัย จั่นดี (พ่อกอหญ้าและกล้าข้าว) คู่กับ มยุริญ ผ่องผุดพันธ์
ผลงานแสดงละครโทรทัศน์ > ซิทคอม

พ.ศ. 2552 เนื้อคู่ประตูถัดไป ตอน ชีวิตนี้ใช้หนี้อย่างเดียว (/ช่อง 9) รับบทเป็น (รับเชิญ)
พ.ศ. 2561 ระเบิดเถิดเทิง ซอยข้าใครอย่าแตะ ตอน วันโลกแตก (/ช่องเวิร์คพอยท์) รับบทเป็น (รับเชิญ)
พ.ศ. 2561 รักปรุงรส (/ช่อง 7) รับบทเป็น สาธิต
พ.ศ. 2564 รักล้นแผง (/ช่อง 7) รับบทเป็น เสี่ยหมา
ผลงานแสดงละครโทรทัศน์ > โฆษณา

เป๊ปซี่ (2531)
ลิโพวิตัน-ดี (2546)
ผลงานกำกับการแสดง

ภาพยนตร์ ขอชื่อ สุธี สามสี่ชาติ (2532)
ภาพยนตร์ วอนทั้งโลกโขกหัวเธอ (2539)
ละครโทรทัศน์ ห้องเรียนคุณหนูกับครูคนใหม่ (2542)
ละครโทรทัศน์ หลานสาวคุณยาย หลานชายคุณย่า (2548)
ละครโทรทัศน์ หนึ่งในทรวง (2548)
ละครซิทคอม หมู่ 7 เด็ดสะระตี่ (2549–2554)
ละครโทรทัศน์ สะใภ้สุดขั้ว แม่ผัวสุดซ่าส์ (2550)
ละครโทรทัศน์ บ้านวุ่นอุ่นไอรัก (2550)
ละครโทรทัศน์ สายสืบ หน้าใส (2551)
ละครโทรทัศน์ รักอยู่หมัด (2552)
ละครซิทคอม วัยป่วนก๊วนล่าฝัน (2553)
ละครเวที หนึ่งในดวงใจ สุนทราภรณ์ เดอะมิวสิคัล (2555)
ละครเวที เธอเท่านั้น สุนทราภรณ์ เดอะมิวสิคัล (2556)
ละครเวที ว้าวุ่น 2013 ซีนย้อนยุค แต่มุขทันสมัย (2556)
ละครเวที เพลงรักของเธอ สุนทราภรณ์ เดอะมิวสิคัล (2557)
บทภาพยนตร์

บุญชู 2 น้องใหม่ (2532)
ขอชื่อสุธีสามสี่ชาติ (2532)
บุญชู 5 เนื้อหอม (2533)
บุญชู 6 โลกนี้ดีออกสุดสวยน่ารักน่าอยู่ ถ้าหงุ่ย (2534)
บุญชู 7 รักเธอคนเดียวตลอดกาลใครอย่าแตะ (2536)
ผลงานเขียน

ไม่แน่จริงไม่ใช่ชาย
ไม่ได้ดั่งใจ
ปากหอยปากปู
ลูกอีช่างคิด
ปากกัดตีนไม่ถีบ
แหล่งข้อมูลอื่น

วัชระ ปานเอี่ยม ที่เฟซบุ๊ก
วัชระ ปานเอี่ยม ที่อินสตาแกรม
วัชระ ปานเอี่ยม ที่ยูทูบ
รายการโทรทัศน์ Inside Hall of Fame 2017 ตอน เจี๊ยบ วัชระ ปานเอี่ยม
| ด ค กรางวัลสุพรรณหงส์ทองคำ สาขานักแสดงสมทบชายยอดเยี่ยม |
| --- | --- |
2521–2530:  อภิรัฐ ชลาชล (2521)  ส. อาสนจินดา (2523)  สมควร กระจ่างศาสตร์ (2524)  คณิต จีระดิษฐ์ (2525)  สวง ทรัพย์สำรวย (2526)  วัชระ ปานเอี่ยม (2529)  สอาด เปี่ยมพงษ์สานต์ (2530) 
| ด ค กรางวัลชมรมวิจารณ์บันเทิง สาขานักแสดงสมทบชายยอดเยี่ยม |
| --- | --- |
2533–2540:  พงษ์พัฒน์ วชิรบรรจง (2533)  คมสัน พงษ์สุธรรม (2534)  วัชระ ปานเอี่ยม (2535)  ฉัตรชัย เปล่งพานิช (2536)  อรุณ ภาวิไล (2537)  อภิชาติ ชูสกุล (2540) 
2541–2551:  ศุภกรณ์ กิจสุวรรณ (2541)  แบล็ค ผมทอง (2542)  สมบัติ เมทะนี (2543)  โกวิท วัฒนกุล (2544)  ไพบูลย์เกียรติ เขียวแก้ว (2545)  เฉลิมพล ทิฆัมพรธีรวงศ์ (2546)  พงษ์พัฒน์ วชิรบรรจง (2547)  จรัล เพ็ชรเจริญ (2548)  เจริญพร อ่อนละม้าย (2549)  สนธยา ชิตมณี (2550)  สรพงศ์ ชาตรี (2551) 
2551–2562:  พิษณุ นิ่มสกุล (2552)  สอาด เปี่ยมพงษ์สานต์ (2553)  สมบูรณ์สุข นิยมศิริ (2554)  ปรมะ อิ่มอโนทัย (2555)  ณัฐสิทธิ์ โกฏิมนัสวนิชย์ (2556)  ก้องเกียรติ โขมศิริ (2557)  ถิร ชุติกุล (2558)  ณัฐสิทธิ์ โกฏิมนัสวนิชย์ (2559)  ธเนศ วรากุลนุเคราะห์ (2560)  อนุชิต สพันธุ์พงษ์ (2561)  ภวัต จิตต์สว่างดี (2562) 
2563–2573:  ภีมพล พาณิชย์ธำรง (2563)  ณัฏฐ์ กิจจริต (2564) 
| ด ค กเฉลียง |
| --- | --- |
ประภาส ชลศรานนท์ • วัชระ ปานเอี่ยม • นิติพงษ์ ห่อนาค • ภูษิต ไล้ทอง • ศุ บุญเลี้ยง • เกียรติศักดิ์ เวทีวุฒาจารย์ • ฉัตรชัย ดุริยประณีต  สมชาย ศักดิกุล
อัลบั้ม: ปรากฏการณ์ฝน (2525)  •  อื่น ๆ อีกมากมาย (2529)  •  เอกเขนก (2530) •  เฉลียงหลังบ้าน (2531) • แบ-กบาล (2532) •  ตะไคร่น้ำสุดขอบฟ้า (2533)
อีพีและซิงเกิล: นอกชาน (2543) • เธอหมุนรอบฉัน ฉันหมุนรอบเธอ (2550) • เข้าใจว่าไม่เข้าใจ (2559) • คนแปลกหน้า (2559) • ไม่นานนี้เอง (2559) • ยังคงเอกเขนก (2566)
ผลงานพิเศษ: ขอแค่คิดถึง • น้ำคือชีวิต • ผูกใจ • ครองแผ่นดินโดยธรรม
ดูเพิ่มเติม: รายชื่อคอนเสิร์ตเฉลียง • คีตา เรคคอร์ดส •  คนอื่น ๆ อีกมากมาย • เดอะ เลเจนด์ ออฟ เร่ขายฝัน เฉลียง เดอะ มิวสิคัล • นิทานหิ่งห้อย เดอะ มิวสิคัล
| ด ค กบุญชู |
| --- | --- |
ภาพยนตร์: บุญชู ผู้น่ารัก • บุญชู 2 น้องใหม่ • บุญชู 5 เนื้อหอม • บุญชู 6 โลกนี้ดีออก สุดสวย น่ารักน่าอยู่ ถ้าหงุ่ย • บุญชู 7 รักเธอคนเดียวตลอดกาลใครอย่าแตะ • บุญชู 8 เพื่อเธอ • บุญชู ไอ-เลิฟ-สระ-อู • บุญชู จะอยู่ในใจเสมอ
นักแสดงหลัก: สันติสุข พรหมศิริ • จินตหรา สุขพัฒน์ • วัชระ ปานเอี่ยม • เกียรติ กิจเจริญ • นฤพนธ์ ไชยยศ •  กฤษณ์ ศุกระมงคล •  อรุณ ภาวิไล •  เกรียงไกร อมาตยกุล
ดูเพิ่มเติม: บัณฑิต ฤทธิ์ถกล • ไฟว์สตาร์ โปรดักชั่น • บุญชู สระอูยาว
คงกระพัน

บทความนี้เกี่ยวกับความเชื่อ สำหรับนักแสดง ดูที่ คงกระพัน แสงสุริยะ
คงกระพัน เป็นความเชื่อทางไสยศาสตร์อย่างหนึ่ง สันนิษฐานว่ามีที่มาจากคำว่า "กระบัล" ในภาษามลายู แปลว่า "คงทนต่อศัสตราวุธ" ดังที่มีสำนวนว่า "อยู่ยงคงกระพันฟันแทงไม่เข้า" วิชาคงกระพันชาตรีจึงหมายถึง "วิชาที่ทำให้ร่างกายสามารถทนทานต่อคมอาวุธทั้งหลายได้" สมัยโบราณเป็นวิชาที่ชายไทยเล่าเรียนกันมาก เนื่องจากต้องมีหน้าที่เป็นทหารออกรบป้องกันราชอาณาจักร และการรบในสมัยโบราณเป็นการรบแบบประชิดตัว จึงจำเป็นต้องเล่าเรียนคาถาอาคมที่จะช่วยปกป้องตนเองให้ปลอดภัยจากคมหอกคมดาบ ความเชื่อเรื่องอยู่ยงคงกระพันของไทยโบราณมีหลายวิธี เช่น พกพาเครื่องราง บริกรรมคาถาอาคม สักยันต์ เสกอาหารกิน เสกน้ำมันทาตัว เป็นต้น
คงกระพันจะต่างจากชาตรี กล่าวคือ คงกระพันจะเป็นการทำให้เนื้อหนังร่างกายคงทนต่ออาวุธตลอดจนวัตถุต่าง ๆ ที่มาทำร้าย แต่หากอาวุธนั้นมีอันตรายมากหรือมีน้ำหนักมากก็อาจทำให้เจ็บปวดสาหัสหรืออวัยวะภายในบอบช้ำได้ ส่วนชาตรีจะเป็นวิชาที่ป้องกันคมอาวุธด้วย และทำให้ผู้ถูกทำร้ายไม่รู้สึกเจ็บปวดแต่อย่างใด เป็นวิชาที่ทำให้ตัวเบาและวัตถุสิ่งของที่มากระทบตัวเบาไปหมด แม้เป็นของแข็งอย่างหินทุ่มมาทำร้ายก็เชื่อว่าจะรู้สึกเหมือนถูกทุบด้วยหมอนนุ่นเท่านั้น วิชาในหมวดชาตรีที่รู้จักกันดีคือ วิชาเก้าเฮ ของสำนักวัดพระญาติการาม อยุธยา ซึ่งใช้นิ้วมือชักยันต์ลงไปบนส่วนต่าง ๆ ของร่างกาย วิชาในหมวดเดียวกับคงกระพันคือ ชาตรี แคล้วคลาด และ มหาอุด ซึ่งเป็นการใช้อำนาจทางจิตในวิธีต่าง ๆ เพื่อป้องกันอันตรายจากศัสตราวุธ
ผู้ศึกษาเล่าเรียนวิชาอยู่ยงคงกระพัน จะต้องปฏิบัติตนตามข้อห้ามของวิชาที่ได้รับการสั่งสอนมาอย่างเคร่งครัด เป็นต้นว่า ต้องสวดมนต์ไหว้พระรำลึกคุณพระรัตนตรัยเป็นนิตย์ ต้องหมั่นปลุกตัวด้วยคาถาสม่ำเสมอ ห้ามผิดลูกเมียเขา ห้ามมุดลอดในที่ไม่สมควร ห้ามถ่มน้ำลายลงที่สกปรก ห้ามด่าบุพการี บางทีก็ห้ามกินอาหารหลายชนิด เช่น หัวปลี บวบ น้ำเต้า ห้ามกินของเหลือเดน ห้ามกินของงานศพ ห้ามเปิดปากเวลาถ่ายหนักถ่ายเบา ฯลฯ กล่าวโดยสรุปคือต้องถือศีล สำรวมกาย วาจา ใจ และต้องปฏิบัติสมาธิภาวนาอีกด้วย ในอดีตผู้ที่เชื่อ และเล่าเรียนคาถาอาคมมักถือปฏิบัติอย่างเคร่งครัด เนื่องจากเชื่อว่าหากปฏิบัติไม่ได้ความอยู่ยงคงกระพันจะเสื่อมคลายไป ปัจจุบันความเชื่อเช่นนี้ก็ยังพอมีปรากฏให้เห็นอยู่บ้าง
ตำบลจอหอ

| ตำบลจอหอ |
| --- | --- |
ตำบล
การถอดเสียงอักษรโรมัน
 • อักษรโรมัน: Tambon Cho Ho
ตำบลจอหอที่ตั้งในภาคตะวันออกเฉียงเหนือแสดงแผนที่จังหวัดนครราชสีมาตำบลจอหอตำบลจอหอ (ภาคตะวันออกเฉียงเหนือ)แสดงแผนที่ภาคตะวันออกเฉียงเหนือตำบลจอหอตำบลจอหอ (ประเทศไทย)แสดงแผนที่ประเทศไทย
พิกัด: 15°01′38″N 102°08′17″E﻿ / ﻿15.027229°N 102.138181°E﻿ / 15.027229; 102.138181
ประเทศ: ไทย
จังหวัด: นครราชสีมา
อำเภอ: เมืองนครราชสีมา
ประชากร (2564)
 • ทั้งหมด: 33,346 คน
รหัสไปรษณีย์ : 30310
รหัสภูมิศาสตร์: 300116
 ส่วนหนึ่งของสารานุกรมประเทศไทย
จอหอ เป็นตำบลตำบลหนึ่งในอำเภอเมืองนครราชสีมา จังหวัดนครราชสีมา โดยมีพื้นที่ความรับผิดชอบอยู่ในองค์การปกครองส่วนท้องถิ่น 2 หน่วยงาน คือ เทศบาลตำบลจอหอ และองค์การบริหารส่วนตำบลจอหอ
การปกครอง > หมู่บ้าน

หมู่ที่ 1 บ้านพะเนาว์
หมู่ที่ 2 กล้วย
หมู่ที่ 3 บ้านจอหอ
หมู่ที่ 4 บ้านจอหอ
หมู่ที่ 5 บ้านช่องอู่
หมู่ที่ 6 ระกาย
หมู่ที่ 7 บึงทับช้าง
หมู่ที่ 8 สระธรรมขันธ์
หมู่ที่ 9 สำโรง
หมู่ที่ 10 หนองออก
หมู่ที่ 11 กรูด
หมู่ที่ 12 สระตาราช
หมู่ที่ 13 บ้านหนองพิมาน
หมู่ที่ 14 บ้านปูน
หมู่ที่ 15 หนองกระดังงา
การปกครองส่วนท้องถิ่น

พื้นที่ของตำบลจอหออยู่ในความรับผิดชอบองค์การปกครองส่วนท้องถิ่น 2 หน่วยงาน คือ
| องค์การปกครองส่วนท้องถิ่น | พื้นที่ (ตร> กม.) | หลังคาเรือน* | ประชากร* |
| --- | --- | --- | --- |
| เทศบาลตำบลจอหอ | 9.50 | 9,792 | 16,580 |
| องค์การบริหารส่วนตำบลจอหอ | - | 8,261 | 16,766 |
| รวม | - | 18,053 | 33,346 |

สถิติจำนวนประชากรและบ้านของตำบลจอหอ ข้อมูล ณ ธันวาคม 2564
สถาปัตยกรรมโรมาเนสก์

มหาวิหารแซงต์ปิแยร์แห่งอองกูเล็ม ประเทศฝรั่งเศส
สถาปัตยกรรมโรมาเนสก์ (อังกฤษ: Romanesque architecture) เป็นคำที่บรรยายลักษณะสถาปัตยกรรมตะวันตกที่เริ่มราวปลายคริสต์ศตวรรษที่ 10 ไปจนถึงสมัยสถาปัตยกรรมกอธิคระหว่างคริสต์ศตวรรษที่ 12 สถาปัตยกรรมโรมาเนสก์ที่อังกฤษจะเรียกกันว่า  “สถาปัตยกรรมนอร์มัน”
ลักษณะเด่น ๆ ของสถาปัตยกรรมยุคนี้คือความเทอะทะ เช่นความหนาของกำแพง ประตูหรือหลังคา/เพดานโค้งประทุน เพดานโค้งประทุนซ้อน การใช้โค้งซุ้มอาร์เคดในระหว่างช่วงเสาหนึ่ง ๆ และในแต่ละชั้นที่ต่างขนาดกัน เสาที่แน่นหนา  หอใหญ่หนัก และ การตกแต่งรอบโค้ง (เช่น ซุ้มประตูหรืออาร์เคด (arcade)) ลักษณะตัวอาคารก็จะมีลักษณะเรียบ สมส่วนมองแล้วจะเป็นลักษณะที่ดูขึงขังและง่ายไม่ซับซ้อนเช่นสถาปัตยกรรมกอธิคที่ตามมา สถาปัตยกรรมจะพบทั่วไปในทวีปยุโรปไม่ว่าจะเป็นประเทศใดหรือไม่ว่าจะใช้วัสดุใดในการก่อสร้าง
สถาปัตยกรรมโรมาเนสก์จะพบในการก่อสร้างคริสต์ศาสนสถานและมหาวิหารเป็นส่วนใหญ่ แต่จะมีบ้างที่ใช้ในการก่อสร้างปราสาทในสมัยนั้น คริสต์ศาสนสถานแบบโรมาเนสก์ยังคงมีหลงเหลืออยู่ และบางแห่งก็ยังใช้เป็นสถานที่สักการะตราบจนทุกวันนี้
ความหมาย

คำว่า “โรมาเนสก์” ใช้เป็นครั้งแรกโดยนักโบราณคดีชาร์ลส์-อเล็กซีส-อาเดรียน ดูเอริสซิเยร์ เดอ แชวิลล์เมื่อต้นปีคริสต์วรรษที่ 19 เพื่อบรรยายสถาปัตยกรรมตะวันตก ที่เริ่มตั้งแต่คริสต์วรรษที่ 5 จนถึงคริสต์วรรษที่ 13 ในเวลาที่สิ่งก่อสร้างทั้งหลายยังระบุไม่ได้ว่าสร้างเมื่อไหร่ คำนี้ในปัจจุบันจำกัดเวลาแคบลงจากเดิมมาเป็นสถาปัตยกรรมตั้งแต่ปลายคริสต์วรรษที่ 10 จนถึงคริสต์วรรษที่ 12 คำว่า “โรมาเนสก์” บรรยายถึงลักษณะที่เป็นแบบบอกได้แน่นอนว่าเป็นยุคกลางแต่ก่อนสมัยสถาปัตยกรรมกอธิคแต่ก็ยังรักษารูปลักษณ์แบบสิ่งก่อสร้างโรมันเช่นซุ้มโค้งฉะนั้นจึงดูเหมือนว่าเป็นศิลปะที่ต่อเนื่องมาจากโรมันซึ่งเป็นแบบเรียบง่ายแต่วิธีการก่อสร้างไม่ดีเท่าสิ่งก่อสร้างโรมัน
คำว่า “สถาปัตยกรรมก่อนโรมาเนสก์” บางครั้งจะหมายถึงสถาปัตยกรรมในประเทศเยอรมนี สมัยคาโรแล็งเชียงและแบบอ็อตโตเนียน (Ottonian) ขณะที่ “สถาปัตยกรรมก่อนโรมาเนสก์ต้น” กล่าวถึงสิ่งก่อสร้างในประเทศอิตาลี ประเทศสเปน และบางส่วนของ ประเทศฝรั่งเศสที่มีลักษณะโรมาเนสก์แต่ก่อนหน้าอิทธิพลของแอบบีคลูนี